કેનેડાના વડાપ્રધાન જસ્ટાન ટ્રુડોના ભારત પ્રવાસ દરમિયાન તેમના સ્વાગત બાબત કેન્દ્રસરકારે અપનાવેલું ઉદાસીનતાનું વલણ અનેક રાજકીય સંકેતો ઊભા કરે છે. કેન્દ્રસરકારના એક રાજયકક્ષાના કૃષિમંત્રી તેમનું સ્વાગત કરવામાં આવે તેવાત કેન્દ્રીય ભારત સરકારની કેનેડાના વડાપ્રધાન જસ્ટીન ટ્રુડો પ્રત્યેની નારાજગી પ્રગટ કરે છે. આ ઉદાસીનતાભર્યા વલણની પાછળના સૂચિતાર્થો હાલમાં સ્પષ્ટ નથી થયા, પણ એની અસર કેનેડા અને ભારતના પરસ્પરના રાજદ્વારી સંબંધો પર અવશ્ય પડશે. 23મી ફેબ્રુઆરીના ટ્રુડો અને વડાપ્રધાન નરેન્દ્ર મોદી વચ્ચે મુલાકાત યોજાવાની છે. આ મુલાકાત દરમિયાન પરસ્પર સહકારની ભૂમિકા કેવી રચાય છે અને આમુલાકાતની ફલશ્રુતિ શું હશે તે જાણવાની ઉત્કંઠા ભારત સહિત વિશ્વભરના રાજકીય નિરીશ્રકો રાખી રહ્યા છે…